KOMISIJOS SPRENDIMAS
2006 m. gruodžio 22 d.
dėl Bulgarijos ir Rumunijos pateiktų monitoringo planų, pagal kuriuos nustatomi kai kurie likučiai ir medžiagos gyvuose gyvūnuose ir gyvūninės kilmės produktuose pagal Tarybos direktyvą 96/23/EB, patvirtinimo
(pranešta dokumentu Nr. C(2006) 6815)
(Tekstas svarbus EEE)
(2007/15/EB)
EUROPOS BENDRIJŲ KOMISIJA,
atsižvelgdama į Europos bendrijos steigimo sutartį,
atsižvelgdama į 1996 m. balandžio 29 d. Tarybos direktyvą 96/23/EB dėl kai kurių medžiagų ir jų likučių gyvuose gyvūnuose ir gyvūninės kilmės produktuose monitoringo priemonių, panaikinančią Direktyvas 85/358/EEB ir 86/469/EEB bei Sprendimus 89/187/EEB ir 91/664/EEB (1), ypač į jos 8 straipsnio 1 dalies antrą pastraipą,
kadangi:
(1)
Direktyvoje 96/23/EB nustatomos kai kurių medžiagų ir jų likučių gyvuose gyvūnuose ir gyvūninės kilmės produktuose monitoringo priemonės bei nustatoma, kad valstybės narės turi pateikti Komisijai tvirtinti nacionalinius monitoringo planus, pagal kuriuos nustatomi kai kurie likučiai ir medžiagos (toliau - monitoringo planai).
(2)
Kadangi 2007 m. sausio 1 d. Bulgarija ir Rumunija įstoja į Bendriją, jos pateikė Komisijai tvirtinti monitoringo planus.
(3)
Šie monitoringo planai atitinka Direktyvoje 96/23/EB nustatytus reikalavimus, todėl turėtų būti patvirtinti.
(4)
Šiame sprendime nustatytos priemonės atitinka Maisto grandinės ir gyvūnų sveikatos nuolatinio komiteto nuomonę,
PRIĖMĖ ŠĮ SPRENDIMĄ:
1 straipsnis
2006 m. balandžio 25 d. pagal Direktyvos 96/23/EB 5 straipsnio 1 dalį Bulgarijos Komisijai pateiktas monitoringo planas, pagal kurį nustatomi kai kurie likučiai ir medžiagos, yra patvirtinamas.
2 straipsnis
2006 m. kovo 20 d. pagal Direktyvos 96/23/EB 5 straipsnio 1 dalį Rumunijos Komisijai pateiktas monitoringo planas, pagal kurį nustatomi kai kurie likučiai ir medžiagos, yra patvirtinamas.
3 straipsnis
Šis sprendimas taikomas tik tuo atveju, jei įsigalioja Bulgarijos ir Rumunijos stojimo sutartis, nuo šios sutarties įsigaliojimo dienos.
4 straipsnis
Šis sprendimas skirtas valstybėms narėms.
Priimta Briuselyje, 2006 m. gruodžio 22 d.